O femeie a căzut 30 de metri în gol, în munții Rodnei. Salvatorii au găsit-o, dar „victima prezenta leziuni incompatibile cu viața”
Salvatori de la mai multe instituții din județul Bistrița Năsăud au intervenit, sâmbătă după amiază, pentru recuperarea unei femei care a căzut zeci de metri în gol, pe un traseu din munții Rodnei. Din nefericire, echipele care au ajuns la fața locului au găsit victima decedată, aceasta prezentând leziuni incompatibile cu viața.